**Súkromná škola umeleckého priemyslu vo Zvolene**

**Vyhlasuje výtvarnú súťaž pre žiakov 7. – 9. ročníka základných škôl a žiakov základných umeleckých škôl s názvom:**

**Výtvarno – hudobné nálady**

**Téma výtvarnej súťaže: Magické roky 2020 a 2021**

**Charakteristika témy:** Roky 2020 a 2021 sú od svojho začiatku rokmi výnimočnými nielen svojou numerologickou symbolikou, ale aj množstvom výročí narodenia významných osobností z oblasti výtvarného a hudobného umenia. Počas roku 2020 sa udiala nikým neočakávaná a výnimočná situácia, ktorá v mnohom ovplyvnila naše súkromné životy a rovnako aj náš školský, učiteľský a žiacky život, ktorá pretrvávala aj v ďalšom, súčasnom roku 2021. Preto si myslíme, že táto téma Vám poskytuje mnoho podnetov na výtvarné spracovanie v rôznych výtvarných technikách. Či už sa inšpirujete a podnieti Vás k tvorbe život významnej osobnosti z výtvarného a hudobného sveta, pre ktorých sa rok 2020 a 2021 stali výnimočným výročím, alebo sa necháte unášať vlastnými pocitmi, myšlienkami, zážitkami, ktoré sa Vám s týmito výnimočnými rokmi spájajú. Pre inšpiráciu Vám prikladáme výber tých najvýznamnejších osobností z umeleckého i kultúrneho sveta, ktoré by v roku 2020 a 2021 oslávili výročie:

***Výtvarné umenie:***

***2020***

180. výročie narodenia francúzskeho sochára Auguste Rodina

160. výročie narodenia českého umelca Alfonsa Muchu

130. výročie narodenia rakúskeho maliara menom Egon Schiele

130. výročie narodenia amerického umelca menom Man Ray

85. výročie narodenia slovenského výtvarníka Albína Brunovského

***2021***

550. výročie narodenia renesančného maliara a grafika Albrechta Durera

480. výročie narodenia španielskeho renesančného maliara, sochára i architekta El Greca

450. výročie narodenia významného talianskeho barokového maliara Caravaggia

430. výročie narodenia španielskeho barokového umelca José de Riberu

415. výročie narodenia významného holandského barokového umelca Rembrandta van Rijna

275. výročie narodenia španielskeho grafika i maliara Francisca Goyu

180. výročie narodenia francúzského maliara Pierra Auguste Renoira

115. výročie narodenia op-artového umelca Victora Vasarely

***Hudba:***

***2020***

250. výročie narodenia hudobného skladateľa Ludwiga van Beethovena

90. výročie narodenia významného huslistu Bohdan Warchala

85. výročie narodenia významného operného speváka Luciana Pavarottiho

80. výročie narodenia hudobného skladateľa Svetozára Stračinu

75. výročie narodenia ešte žijúceho slovenského básnika, textára, dramaturga a scenáristu Kamila Peteraja

***2021***

265. výročie narodenia rakúskeho skladateľa Wolfganga Amadea Mozarta

140. výročie narodenia slovenského hudobného skladateľa, dirigenta a pedagóga Mikuláša Schneidera-Trnavského

80. výročie narodenia slovenského operného speváka Petra Dvorského

65. výročie narodenia slovenskej speváčky Mariky Gombitovej

**Súťažné kategórie sú nasledovné:**

1. **Kategória:** žiaci 7. – 9. ročníka základných škôl
2. **Kategória:** žiaci základného štúdia 1. stupňa (I. a II. časť) ZUŠ
3. **Kategória:** žiaci základného štúdia 2. stupňa ZUŠ

**Podmienky súťaže:**

Autori prác môžu použiť rôznu výtvarnú techniku: kresbu, maľbu, grafiku, kombinovanú techniku, fotografiu, výtvarné práce dvojrozmerného charakteru. Priestorové objekty a práce trojrozmerného charakteru nie sú prijímané. Ak budete posielať práce vyhotovené prašnou a stierateľnou technikou je potrebné prácu zafixovať aby sa neznehodnotila. Práce neprehýbajte, nezalamujte a nerolujte do tubusu, posielajte ich vložené v tvrdých kartónových doskách, aby sa nepoškodili. Každú zaslanú prácu označte – na zadnú stranu nalepte vyplnený štítok, ktorý si môžete stiahnuť a vytlačiť z priloženého súboru.

Spolu so súťažnou prácou nám prosím nezabudnite doručiť podpísané súhlasy so spracúvaním osobných údajov pedagóga a tiež zákonného zástupcu žiaka, v prípade, že žiak súťaží ako jednotlivec. Formulár pre udelenie súhlasov si môžete stiahnuť a vytlačiť z priloženého súboru.

**Hodnotenie:**

Hodnotiaca komisia bude zostavená organizátorom súťaže z pedagógov Súkromnej strednej školy umeleckého priemyslu vo Zvolene. Vo finálnom hodnotení komisia vyberie a schváli poradie prvých troch najlepších prác v každej kategórii. Autori víťazných prác budú obdarovaní diplomom. Slávnostné vyhodnotenie súťaže a odovzdanie diplomov víťazom v jednotlivých kategóriách bude spojené s vernisážou výstavy výtvarných prác a spojenou aj s kultúrnym programom, ktorým podujatie obohatí Súkromné konzervatórium vo Zvolene. Výstava bude sprístupnená pre verejnosť.

Organizátor súťaže: Súkromná stredná škola umeleckého priemyslu vo Zvolene si ponecháva zaslané súťažné práce a vyhradzuje právo na reprodukovanie v masovo komunikačných prostriedkoch a v publikovaných odborných prácach. Vrátenie prác je možné po vzájomnej dohode.

**Uzávierka súťaže: 30.11. 2021**

Výtvarné práce posielajte poštou alebo ich môžete priniesť osobne na adresu:

**Súkromná stredná škola umeleckého priemyslu**

**Jesenského 42**

**960 01, Zvolen**

**Ak budete práce posielať poštou, obálku prosím označte nápisom:**

**Výtvarná súťaž: Výtvarno – hudobné nálady**

**Kontakt:**

**vytvarnasutaz@pinkharmony.sk**

**Súkromná stredná škola umeleckého priemyslu**

**Jesenského 42**

**960 01 Zvolen**